Noarootsi mitmevõistlusest osavõtjad ja kohtunikud. Foto erakogu
#000001
Pürksis toimus 16. korda üks erilisemaid spordisündmusi Läänemaal – Noarootsi mitmevõistlus.
#000002
Just täiskasvanutele mõeldud mitmevõistlusi Läänemaal rohkem polegi.
#000003
Peakorraldaja Ülle Schönbergi sõnul on tegemist küll amatööride võistlusega, kuid Pürksi staadion on näinud ka tippkergejõustiklaste püstitatud tipptulemusi. Kõrgust on seal asfalteeritud korvpalliplatsil hüpatud üle 1.80, odad ja kettad on aga lennanud üle 50 ja 45 meetri.
#000004
Seekordne jõuproov reastas stardipakkudele kaheksa mees- ja viis naissportlast. Võistlejaid oli Noarootsist, Taeblast, Orult, Lihulast, Tallinnast. Nimekaim neist oli kindlasti Noarootsi oma poiss, mitmekordne Eesti noortemeister ja odaviskes ka juba 70 meetri ületanud Erki Mitman. Talle pakkus konkurentsi eelmise aasta võitja, Lihula mees Egert Indres ja teised tublid kergejõustiklased.
#000005
Naiste võistlus oli huvitavamgi kui olümpiamängude mitmevõistlus. Kolm sportlast – Karen Loorens, Maria Reks ja Sarah Vahtra – liikusid väga võrdselt. 100 meetri jooksus neljameetrises vastutuules oli ajaga 15,9 kiireim Loorens, nagu ka kaugushüppes. Kuuli tõukas aga kaugemale Vahtra, saades parimal katsel kirja 9.37. Kettaheites ja odaviskes pani end maksma Maria Reks. Oda lendas siin koguni nii kaugele kui 30.25.
#000007
Kahe viimase ala eel oli Reksi edu Vahtra ees 13 punkti ja Loorensit edestas ta 93 punktiga. Selleks hetkeks oli võistluse kahjuks pooleli jätnud eelmise aasta võitja Daarja Haramaa.
#000008
Hea kõrgushüppajana tegi Loorens 1.45-ga olulise tõusu. Maria Reks suutis ka tubli 1.35 ja Sarah Vahtra 1.30. Kaisa Ulla, kes ületas 1.25, oli ka hea keskmaajooksjana tegelikult veel medalikonkurentsis. 750 meetri jooksus oli Läänemaa 800 meetri meister Loorens teistest üle, järgnesid Ulla ja Reks. Vahtral läks raskeks ja tema oli jooksus neljas.
#000009
Meeste võistluses liikusid Erki Mitman ja Egert Indres algusest peale teistest natuke ees. Mitman jooksis 100 meetrit 12.0, hüppas kaugust 5.72 ja tõukas kuuli 14.72. Indres aga lennutas oda 44.88. Ketast heitis Mitman 43.36. Kõrgushüppes suutsid mõlemad ületada 1.65. Liiderduo seljataga käis aga pronksi peale meeletu lahing.
#000011
Ingomar Lelov, kes on omavanuste seas Eesti kiiremaid sprintereid, ja Kristjan Rozdestvenski olid peapretendendid pronksmedalile. Kuid palju ei jäänud maha ka Kristjan Niibon, kes ületas kõrguses lati 1.60 ja tuli 1500 meetri jooksuga kahele eesolijale oluliselt lähemale, tema aeg oli 5.09.
#000012
Mitman oli ka siin kiireim – stopper näitas aega 4.58. Indres kindlustas siin oma teist kohta ja tegi nii hea jooksu, et ületas oma eelmise aasta võidupunktisummat. See oligi mehe eesmärk pärast seda, kui oli selgeks saanud, et Mitmani ta võistluses enam ei püüa.
#000013
Lihula sportlased tõid Pärnumaa kergejõustiku meistrivõistlustelt medaleid
#000015
Kullamaa poiss tuli kõrgushüppes Eesti meistriks
#000016
Lääneranna noorsportlased tõid Pärnumaa meistrivõistlustelt medaleid
#000018
Kergejõustiklased alustasid uut aastat edukalt
#000019
Trynovad tõid Lätist täiskomplekti medaleid
#000024
Juhtkiri: Eesti riigi auraha on suur tunnustus
#000028